പന്തീരാങ്കാവ് യു.എ.പി.എ കേസില് താഹ ഫസലിന് ജാമ്യം ന്യൂഡല്ഹി: പന്തീരാങ്കാവ് യു.എ.പി.എ കേസില് അറസ്റ്റിലായ താഹ ഫസലിന് സുപ്രീംകോടതി ജാമ്യം നല്കി. ജസ്റ്റിസ് അജയ് രസ്തോഗി അധ്യക്ഷനായ ബെഞ്ചാണ് ജാമ്യം നല്കിയത്. സെപ്റ്റംബറില് കേസില് വാദം പൂര്ത്തിയാക്കി വിധി പറയാന് മാറ്റുകയായിരുന്നു. നേരത്തെ ഹൈകോടതി താഹക്ക് ജാമ്യം നിഷേധിച്ചിരുന്നു.2019 നവംബര് ഒന്നിനാണ് വിദ്യാര്ഥികളായ താഹ ഫസിലിനെയും അലന് ഷുഹൈബിനെയും മാവോയിസ്റ്റുകളെന്ന് ആരോപിച്ച് യു.എ.പി.എ ചുമത്തി അറസ്റ്റ് ചെയ്തത്.കേസില് അലന് ഷുഹൈബിന് നേരത്തെ ഹൈകോടതി ജാമ്യം നല്കിയത് സുപ്രീംകോടതി ശരിവെച്ചു. അലന് ഷുഹൈബിന്റെ ജാമ്യം റദ്ദാക്കണമെന്നാവശ്യപ്പെട്ട് എന്.ഐ.എയായിരുന്നു ഹരജി നല്കിയത്. മാവോയിസ്റ്റ് ബന്ധം ആരോപിച്ച് എന്.െഎ.എ തടങ്കലിലാക്കിയ രണ്ടുപേരില് ഒരാള്ക്ക് ജാമ്യം അനുവദിക്കുകയും മറ്റെയാള്ക്ക് നിഷേധിക്കുകയും ചെയ്തതിനെതിരെ സുപ്രീംകോടതി നിലപാടെടുത്തിരുന്നു. അലന് ഷുഹൈബിന് ജാമ്യം അനുവദിച്ച് താഹ ഫസലിന് ജാമ്യം നിഷേധിക്കുന്നത് ശരിയല്ലെന്നായിരുന്നു കോടതി നിരീക്ഷണം. ഒന്നര വര്ഷത്തിലേറെ തടവറയില് കഴിയുന്ന താഹക്ക് ജാമ്യം നല്കണമെന്ന് കഴിഞ്ഞ ജൂലൈയില് അദ്ദേഹത്തിനുവേണ്ടി ഹാജരായ മുതിര്ന്ന സുപ്രീംകോടതി അഭിഭാഷകന് അഡ്വ. വി. ഗിരി വാദിച്ചിരുന്നു. സാമ്ബത്തിക ശേഷിയില്ലാത്ത കുടുംബത്തിന് താങ്ങാവുന്നതല്ല താഹയുടെ തടങ്കല് എന്നും ഗിരി ബോധിപ്പിച്ചു. കേന്ദ്ര സര്ക്കാറിന് വേണ്ടി ഹാജരായ അഡീഷനല് സോളിസിറ്റര് ജനറല് എസ്.വി. രാജു ഇതിനെ എതിര്ത്തു. മാവോയിസ്റ്റ് യോഗത്തില് താഹ പെങ്കടുത്തുവെന്ന് മാത്രമല്ല, യോഗത്തിെന്റ മിനുട്സ് എഴുതിയത് താഹയാണെന്നുമുള്ള ആരോപണങ്ങളും അദ്ദേഹം നിരത്തി.